Մայրերը սատում են նրանց: Իսկական տոն է լինում, երբ հայրերը դիրքերից իջնում են տուն: Լուսինեի լրագրողական աչքից ոչինչ չի վրիպում: Առիթը բաց չի թողնում, եւ թերթի ֆեյսբուքյան էջում հայտնվում է դիրքահապ ստորաբաժանման հրամանատարի հետ տաք հարցազրույցը: Լուսինե Զաքարյանը սահմանապահ լրագրող է: Հոգսաշատ Մարտակերտի ընթերցողը միշտ անհամբերությամբ է սպասում առաջնագծից նրա ռեպորտաժներին: Լուսինեն կարողանում է որսալ զինվորի կերպարը: Նրա հեղինակած լուսանկարները խոսում են, պատմում: Եւ ամենից առաջ՝ ներշնչում վստահություն, որ երկրի սահմանները հուսալիորեն պաշտպանված են: Հները զորացրվում, գալիս են նորերը, եւ Լուսինեն նրանց հետ անցկացնում է սահմանապահ լրագրողի իր ծառայությունը: